Студыя “Дамісолька” пад кіраўніцтвам Галіны Гуркінай ладзіла сваю выніковую сустрэчу. У зале было вельмі ўтульна і цёпла ад добрых усмешак дзяцей і бацькоў.Тут кожны мог шчыра падзяліцца сваімі ўражаннямі, успамінамі, поспехамі. Добры вынік творчай працы – гэта паўсядзённыя, крапатлівыя заняткі па вакалу, сцэнічнай мове, акцёрскаму майстэрству, пластыцы. За мінулы год адбылося шмат добрых спраў і цікавых мерапрыемстваў. Чырвонай ніццю ў дзейнасці студыі праходзіць мастацкае слова. Слова, якое нясе ў сабе высокую духоўнасць і прыгажосць. Кожная духоўна-асветніцкая праграма накіравана на выхаванне міласэрнасці, любові, дабрыні, шчырасці, пяшчотнасці, павагі да блізкіх і людзей. У паўсядзённым жыцці мы вельмі часта забываемся пра духоўныя каштоўнасці,аддаючы перавагу матэрыяльнаму. Вельмі крыўдна чуць на вуліцах нашага горада брыдкаслоўе з вуснаў дзяцей і моладзі, дарослых, бачыць часам нетактоўныя адносіны адзін да аднаго і да людзей сталага ўзросту…